laion/Wikipedia-Exotic huggingface dataset:
წყავმაზა

წყავმაზა (ლათ. Phillyrea) — მცენარეთა გვარი ზეთისხილისებრთა ოჯახისა. მარადმწვანე ორსახლიანი პატარა ხეები ან ბუჩქებია. 4-5 სახეობა გავრცელებულია ხმელთაშუაზღვისპირეთსა და წინა აზიაში. საქართველოში ველურად ამ გვარის მხოლოდ ერთი სახეობა (Phillyrea wilmoriniana) იზრდება; გურიასა და აჭარაში კოლხური ტიპის ტყეებში — ერთეულებად ან პატარა ჯგუფებად გვხვდება. იშვიათი სახეობაა; მესამეული ფლორის რელიქტია. შეტანილია საქართველოს „წითელ წიგნში“. გვხვდება აგრეთვე ჩრდილო-აღმოსავლეთ ანატოლიაში. ხინთიბიძე ლ., ქართული საბჭოთა ენციკლოპედია, ტ. 11, თბ., 1987. — გვ. 352.
1368

ვიკისაწყობში არის გვერდი თემაზე: 1368 1368 (ათას სამას სამოცდარვა) წელი — იულიუსის კალენდრის ნაკიანი წელიწადი, რომლის პირველი დღეა შაბათი. ეს წელი არის XIV საუკუნის მე-7 დეკადის მე-8 წელი. ჩინეთში დაიწყო მინის დინასტიის მმართველობა. მთავარი სტატია: კატეგორია:დაბადებული 1368. 15 თებერვალი  : სიგიზმუნდ I — საღვთო რომის იმპერიის იმპერატორი (1410–1437) (გ. 1437) 3 დეკემბერი : შარლ VI — საფრანგეთის მეფე (გ. 1422) მთავარი სტატია: კატეგორია:გარდაცვლილი 1368.
სერა-დე-კოლსეროლა

სერა-დე-კოლსეროლა (ესპ. Serra de Collserola) — მთის ქედი ესპანეთში, მდინარე ბესოსსა და ლიობრეგატს შორის. მიეკუთვნება კატალონიის სანაპირო ქედს. მთა ბარსელონას ვალესის ვაკისგან გამოყოფს. უმაღლესი მწვერვალია ტიბიდაბო (512 მ). მასივის გეოგრაფიულ საზღვრებს წარმოადგენს მდინარე ლობრეგატისა და ბესოსის ხეობები, ბარსელონის ვაკე და ვალესის აუზი. 1987 წელს, მთაზე შეიქმნა დაცული ტერიტორია — კოლსეროლის პარკი, რომლის ფართობიც 84,65 კმ²-ია. იგი მსოფლიოს უდუდესი მეტროპოლიური პარკია, რვაჯერ დიდი ვიდრე პარიზის ბულონის ტყე, და 22-ჯერ დიდი ვიდრე ნიუ-იორკის ცენტრალ-პარკი. Parc de Collserola დაარქივებული 2021-02-26 საიტზე Wayback Machine. Bike routes in Parc de Collserola დაარქივებული 2012-06-18 საიტზე Wayback Machine. Nature diary in English on Collserola Horse riding in Collserola დაარქივებული 2016-03-04 საიტზე Wayback Machine. Vallvidrera town
არაბული სამყარო

არაბული სამყარო (არაბ. العالم العربي‎ al-ʿālam al-ʿarabī) — შედგება არაბულენოვანი ქვეყნებისგან და ტერიტორიებისგან, რომლებიც მდებარეობენ ჩრდილოეთ აფრიკასა და დასავლეთ აზიაში. სტანდარტული განსაზღვრების თანახმად, არაბული სამყარო შედგება არაბული ლიგის 22 სახელმწიფოსა და ტერიტორიისგან, რომლებიც გადაჭიმულნი არიან ატლანტის ოკეანიდან (დასავლეთით) არაბეთის ზღვამდე (აღმოსავლეთით), ხმელთაშუა ზღვიდან (ჩრდილოეთით) სომალის ნახევარკუნძულამდე და ინდოეთის ოკეანემდე (სამხრეთ-აღმოსავლეთით). მთლიანი მოსახლეობა 340 მლნ ადამიანს შეადგენს, რომლის ნახევარიც 25 წელს ქვემოთაა. არაბული ნაციონალიზმის იდეა XIX საუკუნის მეორე ნახევარში აგორდა, ოსმალეთის იმპერიაში მიმდინარე ნაციონალისტური მოძრაობების პარალელურად. 1945 წელს ჩამოყალიბდა არაბული ლიგა, რომლის მიზანიც არაბების ინტერესების დაცვა და, განსაკუთრებით, არაბული ქვეყნების პოლიტიკური ერთობის გაძლიერება იყო, რაც პანარაბიზმის სახელითაა ცნობილი. 2010 წლის ბოლოსა და 2011 წლის დასაწყისში, არაბულ სამყაროში საპროტესტო ტალღა აგორდა, რომელიც მიმართული იყო პოლიტიკურ კორუფციაში ჩაფლული მთავრობების წინააღმდეგ და მეტი დემოკრატიული უფლებების მოთხოვნისკენ. ტერმინი „არაბული სამყარო“ მიუღებელია რეგიონში მცხოვრები არა არაბებისათვის, მაგალითად ისეთი არასემიტური ხალხებისთვის, როგორებიც არიან ბერბერები, ქურთები, რადგან ეს ტერმინი მთლიან რეგიონს არაბებს აკუთვნებს, როგორც იდენტურად, მოსახლეობის თვალსაზრისით ისე წარმოშობით, მაშინ, როდესაც არაბების სამშობლო არაბეთის ნახევარკუნძულია. ტერმინი ასევე მიუღებელია ზოგიერთი ადგილობრივი სემიტი უმცირესობებისთვის, მათ შორის არიან ასურელები; ისინი სირიასა და ერაყში არაბებამდე ბევრად ადრე სახლობდნენ. ასევე, კოპტი ეგვიპტელები საკუთარ თავს ეგვიპტელებად მიიჩნევენ და არა არაბებად. ArabLand.com დაარქივებული 2014-02-07 საიტზე Wayback Machine. —Directories of all Arab World countries Araboo.com—Arab World Directory Arab Countries information დაარქივებული 2015-07-23 საიტზე Wayback Machine. WinArab დაარქივებული 2014-08-07 საიტზე Wayback Machine. —Arab Articles US4Arabs.com დაარქივებული 2014-12-18 საიტზე Wayback Machine. —Arab American Community Website Carboun Information and resources relating to energy, environment, and sustainability in the Arab World ↑ Arab World Ministries ↑ Arab League Sends Delegation to Iraq. Encyclopedia.com (8 October 2005). ციტირების თარიღი: 13 February 2011. ↑ Arab League Warns of Civil War in Iraq. Encyclopedia.com (8 October 2005). ციტირების თარიღი: 13 February 2011. ↑ არაღიარებული სახელმწიფო.
ტაჯურის ყურე

ტაჯურის ყურე (არაბ. خليج تدجورا‎) — ინდოეთის ოკეანის ყურე სომალის ნახევარკუნძულთან. გადაჭიმულია ბაბ-ელ-მანდების სრუტის სამხრეთით, წითელი ზღვის შესასვლელთან. მისი სანაპირო ზოლის უდიდესი ნაწილი ჯიბუტის მიეკუთვნება, გარდა სამხრეთ ნაპირის პატარა მონაკვეთისა, რომელიც სომალის შემადგენლობაში შედის. ტაჯურის ყურეზე გაშენებული პორტებია: ობოკი, ტაჯურა და ჯიბუტი. ყურის მაქსიმალური სიგრძე 58 კმ-ია, სიგანე 24 კმ, საშუალო სიღრმე კი 1 329 მ. Малый энциклопедический словарь Брокгауза и Ефрона — Таджура[მკვდარი ბმული] (რუსული)
1369

ვიკისაწყობში არის გვერდი თემაზე: 1369 1369 (ათას სამას სამოცდაცხრა) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის XIV საუკუნის მე-7 დეკადის მე-9 წელი. აიუტიის სამეფომ მეორედ დაიპყრო კამბოჯა. მთავარი სტატია: კატეგორია:დაბადებული 1369. ლეონარდო ბრუნი — იტალიელი ჰუმანისტი და ისტორიკოსი (გ. 1444) მთავარი სტატია: კატეგორია:გარდაცვლილი 1369. 30 აგვისტო : პედრო I მრისხანე — კასტილიისა და ლეონის მეფე (დ. 1334)
ვაშინგტონ უიზარდსის სეზონები

ვაშინგტონ უიზარდსი (ინგლ. Washington Wizards), ყოფილი ვაშინგტონ ბულეტსი (ინგლ. Washington Bullets) — პროფესიონალური საკალათბურთო კლუბი, რომელიც ვაშინგტონში მდებარეობს აშშ-ში. გუნდი ასპარეზობს ნაციონალურ საკალათბურთო ასოციაციაში (NBA), ხოლო საშინაო მატჩებს მართავს Verizon Center-ში. უიზარდსი თამაშობს სამხრეთ-აღმოსავლეთ დივიზიონში, რომელიც აღმოსავლეთ კონფერენციას ეკუთვნის. შენიშვნა: პლეი-ოფში ცარიელი გრაფა - გუნდი ვერ გავიდა პლეი-ოფში შენიშვნა: სტატისტიკის ბოლო შესწორების თარიღი 2011-12 წლის სეზონის დასრულება ვაშინგტონ უიზარდსი ვაშინგტონ უიზარდსის მთავარი მწვრთნელები ვაშინგტონ უიზარდსის ოფიციალური საიტი ↑ ლოკაუტის გამო რეგულარული სეზონი 50 მატჩიანი იყო ↑ ლოკაუტის გამო რეგულარული სეზონი 66 მატჩიანი იყო
მარიო ბალოტელი

მარიო ბალოტელი (იტალ. Mario Balotelli; დ. 12 აგვისტო, 1990) — იტალიელი ფეხბურთელი, საფეხბურთო კლუბ "ბრეშიასა" და იტალიის ეროვნული ნაკრების თავდამსხმელი. მარიოს კარიერა „ლუმეცანეში“ დაიწყო, 2007 წელს „ინტერს“ შეუერთდა, ამ კლუბში მან 3 წელი გაატარა, 2010 წლის აგვისტოში ბალოტელი „მანჩესტერ სიტიში“ გადავიდა, „სიტიდან“ ბალოტელი იტალიურ „მილანში“ მოხვდა, კლუბში გატარებული 18 თვის შემდეგ ის პრემიერ ლიგაში დაბრუნდა, მისი კარიერა „ლივერპულში“ გაგრძელდა, 2015 წლის აგვისტოდან ისევ მილანში დაბრუნდა იჯარის წესით. იტალიის ჩემპიონი (3): 2008, 2009, 2010 იტალიის თასის მფლობელი (1): 2010 უეფა-ს ჩემპიონთა ლიგის გამარჯვებული (1): 2010 ინგლისის ჩემპიონი (1): 2012 ინგლისის თასის გამარჯვებული (1): 2011 შეგიძლიათ იხილოთ მედიაფაილები თემაზე „მარიო ბალოტელი“ ვიკისაწყობში. Mario Balotelli — სტატისტიკა საიტზე Soccerbase.com (ინგლისური) ოფიციალური საიტი მარიო ბალოტელი Twitter-ზე
IRB-ის 20-წლამდელთა მსოფლიო ალაფი 2010

IRB-ის ოცწლამდელთა მსოფლიო ალაფი 2010 – რიგით მესამე ტურნირი რაგბის 20 წლამდე მორაგბეთა ნაკრებებს შორის რომლის ორგანიზატორია რაგბის საერთაშორისო საბჭო (IRB). ტურნირის მასპინძელი იყო რუსეთი. ტურნირის ყველა მატჩი გაიმართა დედაქალაქ მოსკოვში. წყარო დაარქივებული 2011-08-10 საიტზე Wayback Machine. ყველა დრო მოცემულია თბილისის დროით წყარო დაარქივებული 2011-08-10 საიტზე Wayback Machine. ყველა დრო მოცემულია თბილისის დროით IRB-ის ოცწლამდელთა მსოფლიო ჩემპიონატი 2010 IRB-ის ოცწლამდელთა მსოფლიო ალაფი 2010-ის საიტი დაარქივებული 2009-02-27 საიტზე Wayback Machine.
1370

ვიკისაწყობში არის გვერდი თემაზე: 1370 1370 (ათას სამას სამოცდაათი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის XIV საუკუნის მე-7 დეკადის მე-10 წელი. თემურლენგი ამირ ჰუსეინს ამარცხებს და მავერანაჰრის სრული გამგებელი ხდება. მთავარი სტატია: კატეგორია:დაბადებული 1370. მთავარი სტატია: კატეგორია:გარდაცვლილი 1370. ში ნაიანი — ჩინელი მწერალი (დ. 1296)
ჰევეა

ჰევეა (ლათ. Hevea) — მარადმწვანე მცენარეთა გვარი რძიანასებრთა ოჯახისა. ერთსახლიანი ხეებია. 12-მდე სახეობა იზრდება ტროპიკულ ამერიკაში. ბრაზილიური ჰევეა (ლათ. Hevea brasiliensis) ბუნებრივი კაუჩუკის წყაროა. ველურად იზრდება მდინარე ამაზონის ველის ტენიან ტროპიკულ ტყეებში. კულტივირებულია სხვა ტროპიკულ ქვეყნებში (ძირითადად შრი-ლანკაზე, მალაკის ნახევარკუნძულზე, დიდი ზონდის კუნძულებზე). ხის სიმაღლეა 30-40 მ. მისი რძეწვენი შეიცავს კაუჩუკს, რომლის მისაღებად 10-12 წლის ხეებს სერავენ. ერთი ხისაგან წელიწადში 3-4 (7,5) კგ კაუჩუკს იღებენ. ქართული საბჭოთა ენციკლოპედია, ტ. 11, თბ., 1987. — გვ. 613.
ტუნგი

ტუნგი, ტუნგის ხე (ლათ. Aleurites) — ფოთოლმცვივანი გვარის ხე რძიანასებრთა ოჯახისა. ფოთლები მორიგეობითაა განლაგებული, მთლიანია ან 3-5-ნაკვთიანი. ყვავილი ცალსქესიანია, 5-ფურცლიანი გვირგვინი აქვს. ნაყოფი კურკიანია, დიამეტრი 6 სმ-მდე. თესლი მსხვილია (2-3 სმ), სახეობათა უმეტესობა — შხამიანია. დიდი რაოდენობით შეიცავს მაღალხარისხოვან ზეთს, რომელიც გამოიყენება პარაფინისა და გაზეთვის სახით; აგრეთვე წარმოადგენს ლაქის, საღებავისა და საპნის შემადგენელ ნაწილს, ხოლო შხამიანი ნივთირებების მოცილების შემდეგ კულინარიული ზეთის სახითაც იხმარება. საუკეთესო ტუნგის ზეთს იღებენ ჩინური ტუნგისგან, რომელიც კულტივირებულია ჩინეთსა და ბევრ თბილ ქვეყანაში. ძვირფას ტექნიკურ ზეთს იძლევა აგრეთვე მთის ტუნგი, იაპონური ტუნგი და სხვა. მათ წარმატებით იყენებენ მრეწველობაში. საქართველოში ტუნგი 1896 წელს შემოიტანეს. 1986 წლის მონაცემებით მას ეკავა 7 ჰა ფართობი. ჰა-ზე 360 მცენარე ირგვება. მისი ყოველწლიური მოსავალი 12 ათას ტონას აღემატება. ლეკვეიშვილი ი., ქართული საბჭოთა ენციკლოპედია, ტ. 10, თბ., 1986. — გვ. 71.
1371

ვიკისაწყობში არის გვერდი თემაზე: 1371 1371 (ათას სამას სამოცდათერთმეტი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის XIV საუკუნის მე-8 დეკადის 1-ლი წელი. რობერტ II შოტლანდიის სამეფო ტახტზე ავიდა, როგორც პირველი მეფე სტიუარტების სახლიდან. მთავარი სტატია: კატეგორია:დაბადებული 1371. 30 დეკემბერი : ვასილი I — მოსკოვის დიდი მთავარი (გ. 1425) იან ჰუსი — ჩეხი ხალხის ეროვნული გმირი, ჩეხური რეფორმაციის იდეოლოგი, მქადაგებელი (გ. 1415) მთავარი სტატია: კატეგორია:გარდაცვლილი 1371. 22 თებერვალი : დეივიდ II — შოტლანდიის მეფე (დ. 1324) სტეფან უროშ V — ნემანიჩთა სახლის სერბეთის უკანასკნელი მეფე (დ. 1336)
ფხიჯა

ფხიჯა, ქვატეხია (ლათ. Saxifraga) — მცენარეთა გვარი ფხიჯასებრთა ოჯახისა. მრავალწლოვანი, ზოგჯერ ერთწლოვანი ბალახები და ქონდარა ნახევრად ბუჩქებია. უმეტესობას ფოთლები ფესვის ყელთან როზეტად აქვს განლაგებული. ყვავილები შეკრებილია ფარისებრ ან საგველა ყვავილედებად, იშვიათად ერთეულია. ამ გვარის 350-მდე სახეობა ძირითადად ჩრდილოეთ ნახევარსფეროს ზომიერ და ცივ სარტყელშია თავმოყრილი. საქართველოში გვხვდება 22 სახეობა, რომელთაგან 7 კავკასიის, ხოლო 4 საქართველოს ენდემია. სახეობათა მეტი წილი იზრდება ალპურ სარტყელში — კლდეებსა და ნაშალებზე, ფერდობებზე. ფხიჯას მრავალი სახეობა დეკორატიულია. კაჭარავა მ., ქართული საბჭოთა ენციკლოპედია, ტ. 10, თბ., 1986. — გვ. 439.
ზაქარია ედილაშვილი

ზაქარია ერმალოზის-ძე ედილაშვილი (ედილი) (დ. 1873, სოფელი ბრეთი, გორის მაზრა, ტფილისის გუბერნია — გ. აგვისტო, 1956, გორი, საქართველოს სსრ) — ქართველი საზოგადო მოღვაწე, პუბლიცისტი, პროფესიით ექიმი–ვეტერინარი. 1849 წელს დაამთავრა გორის სასულიერო სასწავლებელი და თბილისის სასულიერო სემინარია. მუშაობა დაიწყო ქ. კავკავში დ. სარაჯიშვილის ქარხანაში. მისივე დახმარებით მოეწყო ქ. ტარტუს ვეტერინალურ ინსტიტუტში. 1901 წელს სამუშაოდ კავკასიაში განაწესეს. სხვადასხვა დროს მუშაობდა ნახიჩევანში, საინგილოში, გორში. 1925-1927 წლებში რედაქტორობდა გორის რაიონულ გაზეთ „წითელ ქართლს". საინგილოში მოღვაწეობის დროს მან დიდი ინტერესი გამოიჩინა ირგვლივ მიმოფანტული უამრავი ქართული ძეგლის მიმართ. შეუდგა აღნიშნული მხარის წარსულის ძიებას, შეაგროვა მეტად მდიდარი და უნიკალური მასალა საქართველოს ამ კუთხის შესახებ. პროფესიულმა საქმიანობამ ედილაშვილს ხელი შეუწყო ახლოს გასცნობოდა ხალხის ადათ-წესებსა და საქმიანობას. ამით გააგრძელა და გააფართოვა დიმიტრი და მოსე ჯანაშვილების მიერ დაწყებული საქმიანობა. ედილაშვილი ქართულ პრესაში ხშირად აქვეყნებდა მასალებსა და ფოტოილუსტრაციებს მრავალ საჭირბოროტო საკითხზე. ამ თემაზე მიმოწერა ჰქონდა გამოჩენილ ქართველ მოღვაწეებთანაც. მისი მონოგრაფია საინგილოს შესახებ 1940 წელს პირველად დაიბეჭდა ჟურნალ „მნათობში" (N5-12). მთლიანად მის გამოქვეყნებას ხელი შეუშალა მეორე მსოფლიო ომმა, საბოლოოდ წიგნად გამოიცა 1947 წელს. ნაშრომში აღწერილია ამ მხარის ბუნება, ისტორიული წარსული, ხალხის ყოფა-ცხოვრება, ისტორიული ნაშთები, მოსახლეობის, ქალაქებისა და სოფლების ისტორია. დაინტერესებული იყო რუსეთ-საქართველოს ურთიერთობათა ისტორიით, რომელსაც მრავალი გამოკვლევა და წერილი მიუძღვნა. ედილაშვილმა კახში მუშაობის დროს დააარსა „სახალხო კოოპერატივი". მან ადგილობრივ მკვიდრთა – ინგილოთა და სხვა ეროვნების ხალხთა – დიდი სიყვარული დაიმსახურა. მიღებული აქვს სახელმწიფო ჯილდოები. საკოლმეურნეო მშენებლობაში აქტიური მონაწილეობისათვის დაჯილდოებული იყო ლენინის ორდენით. ერეკლე მეფე და გრაფი ტოტლებენი, „საქართველო“, 1916, NN 134, 136, 139, 140; ვახტანგ მეფე და პეტრე დიდი, იქვე, 1915, NN 133-137, 140 155-158; მეფე თეიმურაზ I-ის დამოკიდებულება რუსეთთან, იქვე, 1915 NN 76, 78, 101, 103; საინგილო (ისტორიულ-ეთნოგრაფიული ნარკვევი) თბ., 1947. ნარსია გ., ენციკლოპედია „საქართველო“, ტ. 2, თბ., 2012. — გვ. 545-546. ქართული საბჭოთა ენციკლოპედია, ტ. 4, თბ., 1979. — გვ. 27. ინფორმაცია საიტზე Hereti.org[მკვდარი ბმული]
ტკაცუნა

ტკაცუნა (ლათ. Androsace) — ერთ- ან მრავალწლოვან მცენარეთა გვარი ფურისულასებრთა ოჯახისა. გვხვდება ჩრდილოეთ ნახევარსფეროს ზომიერ სარტყლებში. მრავალი სახეობისთვის დამახასიათებელია მალაკოფილია. აერთიანებს დაახლოებით 110 სახეობას. ფოთლები ჩვეულებრივ როზეტად აქვს განლაგებული, შეკრულია. წვრილი ყვავილები მოთეთროა, ვარდისფერი ან მოწითალო ფერისაა. ტკაცუნა — სტატია დიდი რუსული ენციკლოპედიიდან (რუსული)
1372

ვიკისაწყობში არის გვერდი თემაზე: 1372 1372 (ათას სამას სამოცდათორმეტი) წელი — იულიუსის კალენდრის ნაკიანი წელიწადი, რომლის პირველი დღეა ხუთშაბათი. ეს წელი არის XIV საუკუნის მე-8 დეკადის მე-2 წელი. მთავარი სტატია: კატეგორია:დაბადებული 1372. 9 დეკემბერი : ბეატრიზ - პორტუგალიის დედოფალი. მთავარი სტატია: კატეგორია:გარდაცვლილი 1372. ბაგრატ I ერისთავი — იმერეთის ტახტის პრეტენდენტი, დავით VI ნარინის შვილიშვილი.
ხოსე კალეხონი

ხოსე მარია კალეხონ ბუენო (ესპ. José María Callejón Bueno; 11 თებერვალი 1987, მოტრილი, ესპანეთი) — ესპანელი ფეხბურთელი, საფეხბურთო კლუბ „ნაპოლის“ ნახევარმცველი/ დაიბადა 1987 წლის 11 თებერვალს, მოტრილში (გრანადა). კალეხონი, სანამ „რეალ მადრიდ-ც“-ში დაიწყება თამაშს, ესპანეთის 16- წლამდელთა ნაკრებში ასპარეზობდა. „რეალის" მესამე გუნდში 2006-07 წლებში მან 3 თამაში ჩაატარა. ერთი სეზონის შემდეგ კი „რეალ მადრიდ კასტილიაში“ განაგრძო თამაში. ესპანეთის 21- წლამდელთა ნაკრებში სადებიუტო მატჩი 2008 წლის 25 მარტს ჰქონდა, სადაც ყაზახ თანატოლებს გოლი გაუტანა. 2007-08 წლებში, როდესაც „კასტილიას“ ღირსებას იცავდა, ის „სეგუნდა ბ-ს“ საუკეთესო ბომბარდირი გახდა 21 გატანილი გოლით „რეალმა“ კალეხონი „ესპანიოლში“ 2008 წლის ზაფხულში გაასხვისა. პრიმერას პირველ დივიზიონში ესპანელმა სადებიუტო მატჩი 3 სექტემბერს „ხეტაფეს“ წინააღმდეგ ჩაატარა. თავდაპირველად, კალეხონი ფორვარდის პოზიციაზე თამაშობდა, მაგრამ სისწრაფისა და მოხერხებულობის ხარჯზე, მას შედარებით უკან, ნახევარდაცვაში მიუჩინეს ადგილი. შეგიძლიათ იხილოთ მედიაფაილები თემაზე „ხოსე კალეხონი“ ვიკისაწყობში. Napoli official profile დაარქივებული 2015-02-03 საიტზე Wayback Machine. (იტალიური)
კოპტები

კოპტები (კოპტ. ⲟⲩⲢⲉⲙ̀ⲛⲭⲏⲙⲓ ̀ⲛ̀Ⲭⲣⲏⲥⲧⲓ̀ⲁⲛⲟⲥ; اقباط) — მკვიდრი ეგვიპტელი ქრისტიანები, ეგვიპტის უმსხვილესი ეთნორელიგიური და ქრისტიანული ჯგუფი. ახ. წ. IV-VI საუკუნეში ეგვიპტეში ქრისტიანობა უმთავრესი რელიგია იყო, სანამ ამ ქვეყანას არაბები დაიპყრობდნენ. მიუხედავად იმისა, რომ მოსახლეობის მნიშვნელოვან უმცირესობად იქცნენ, ადგილობრივებმა რწმენა შეინარჩუნეს. ისტორიულად, ისინი კოპტურ ენაზე ლაპარაკობდნენ, დემოტური დამწერლობის პირდაპირ მემკვიდრეზე, რომელიც რომაულ ხანაში იყო გავრცელებული. მაგრამ ეს ენა დღეს გაქრობის პირასაა და XVIII საუკუნიდან მხოლოდ ღვთისმსახურებაში გამოიყენება. კოპტები ძირითადად არაბულად საუბრობენ. ეგვიპტელი კოპტები ახლო აღმოსავლეთის უდიდეს ქრისტიანულ საზოგადოებას წარმოადგენენ, ისევე როგორც რეგიონის უდიდეს რელიგიურ უმცირესობას. ისინი ეგვიპტის მოსახლეობის დაახლოებით 10%-ს შეადგენენ. კოპტების უდიდესი ნაწილი ალექსანდრიის კოპტური მართლმადიდებელი ეკლესიის მიმდევარია, დაახლოებით 800 000 ადამიანი კი კოპტურ კათოლიკურ და კოპტურ პროტსეტანტულ ეკლესიას აღიარებს. როგორც რელიგიური უმცირესობა, კოპტები თანამედროვე ეგვიპტეში ხშირად განიცდიან დისკრიმინაციას და ექსტრემისტი ისლამისტების შეტევის სამიზნე ხდებიან. The Coptic Calendar by Bishoy K. R. Dawood დაარქივებული 2006-09-28 საიტზე Wayback Machine. (1.29MB pdf file – historical development and technical discussion) An introduction to the Coptic calendar (Gregorian equivalents are valid only between 1900 and 2099) The Orthodox Ecclesiastical Calendar დაარქივებული 2006-12-30 საიტზე Wayback Machine. Ancient Egyptian Calendar and Coptic Calendar დაარქივებული 2008-05-08 საიტზე Wayback Machine. Coptic Orthodox Church Network Copts Copts United Free Copts ↑ 1.0 1.1 „Coptic Orthodox Christmas to be low-key – Tight security: On alert after bombing in Egypt“. Montreal Gazette. 4 January 2011. დაარქივებულია ორიგინალიდან — 26 დეკემბერი 2018. ციტირების თარიღი: 5 January 2011. ↑ „Egyptian Coptic protesters freed“. BBC. 22 December 2004. ↑ [1] ↑ The Coptic Orthodox Diocese of Sydney & its Affiliated Regions – Under the Guidance of His Grace Bishop Daniel. დაარქივებულია ორიგინალიდან — 2011-11-23. ციტირების თარიღი: 2012-06-29. ↑ Ibrahim, Youssef M. (April 18, 1998). „U.S. Bill Has Egypt's Copts Squirming“. The New York Times. ციტირების თარიღი: 2008-10-08. ↑ Cole, Ethan. (July 8, 2008) Egypt's Christian-Muslim Gap Growing Bigger. The Christian Post. ციტირების თარიღი: 2008-10-02. ↑ (June 18, 2009) Who are the Christians in the Middle East?. Betty Jane Bailey. ISBN 978-0-8028-1020-5.
1373

ვიკისაწყობში არის გვერდი თემაზე: 1373 1373 (ათას სამას სამოცდაცამეტი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის XIV საუკუნის მე-8 დეკადის მე-3 წელი. ბიზანტიის თანაიმპერატორმა ანდრონიკე IV-მ აჯანყება მოაწყო მამამისის, იოანე V-ის წინააღმდეგ, მაგრამ წარუმატებლად. მთავარი სტატია: კატეგორია:დაბადებული 1373. 25 ივნისი : ჯოვანა II — ნეაპოლის დედოფალი (გ. 1435) მთავარი სტატია: კატეგორია:გარდაცვლილი 1373. იბნ კასირი — არაბი მეცნიერი (დ. 1301) გიორგი ალასტანელი — ალასტანელი უფლისწული კონსტანტინე IV — კილიკიის სომხეთის მეფე
Rhododendron hirsutum

Rhododendron hirsutum — როდოდენდრონის სახეობის მცენარე. იზრდება ევროპის მთებში. გვხვდება აღმოსავლეთ და ცენტრალურ ალპებში, ტატრებსა და ბალკანებში. უპირატესობას ანიჭებს კარბონატულ ნიადაგს. Rhododendron hirsutum დაარქივებული 2007-09-30 საიტზე Wayback Machine. (ფრანგული)
ნიკი მინაჟი

ონიკა ტანია მარაჟი, ცნობილი როგორც ნიკი მინაჟი (ინგლ. Nicki Minaj; დ. 8 დეკემბერი, 1982) — ამერიკელი რეპერი და მომღერალ-კომპოზიტორი. დაიბადა ქალაქ სენტ-ჯეიმზში. მისი მშობლები არიან აფრიკული და ინდური წარმოშობის. 5 წლამდე ცხოვრობდა ბებიასთან, რადგან მისი მშობლები დაკავებულები იყვნენ საცხოვრებლის ძებნით კუინზში, ნიუ-იორკში. მინაჟი სწავლობდა სკოლასში „Elizabeth Blackwell Middle School 210“, სადაც უკრავდა კლარნეტზე. მინაჟმა პირველი ალბომი გამოუშვა 2007 წელს, ასევე 2008 წლის 7 ივლისს სახელწოდებით „Sucka Free“, 2009 წლის 18 აპრილს გამოუშვა სამი ალბომი და გამოჩნდა ჟურნალში „XXL“. მან 2008 წელს გაიმარჯვა პრემიაში „UMA“ ნომინაციაში „წლის არტისტი“. 2009 და 2010 მისთვის ძალიან წარმატებული იყო რადგანაც უამრავი კლიპი გამოუშვა და ამ სიმღერებიდან უმეტესობამ ჩარტებში 1 ადგილი დაიკავა. ნიკი მინაჟის გამოშვებული ალბომებია: Sucka Free, Pink Friday, Pink Friday: Roman Reloaded, Pink Friday: Roman Reloaded (The Re-Up)... მას აქვს მოპოვებული მრავალი გამარჯვება დაჯილდოებებში: „ამერიკული მუსიკის დაჯილდოება“, „გრემი“, „MTV-ის მუსიკალური ვიდეოების დაჯილდოება“, „MTV“-ის ევროპული მუსიკის დაჯილდოება", „BILLBOARD“-ის დაჯილდოება" და სხვა. მთავარი სტატია: ნიკი მინაჟის დისკოგრაფია. Pink Friday (2010) Pink Friday: Roman Reloaded (2012) The Pinkprint (2014) Queen (2018) Pink Friday 2 (2023) ↑ https://umusic.co.nz/umusic/pop/10-things-you-should-know-about-nicki-minaj/ ↑ https://www.caribbean-beat.com/issue-111/amazing-ms-minaj ოფიციალური საიტი ნიკი მინაჟი კინოფილმების ინტერნეტ-მონაცემთა ბაზაში ნიკი მინაჟი AllMusic-ზე ნიკი მინაჟი საიტზე Discogs ნიკი მინაჟი Twitter-ზე
1374

ვიკისაწყობში არის გვერდი თემაზე: 1374 1374 (ათას სამას სამოცდათოთხმეტი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის XIV საუკუნის მე-8 დეკადის მე-4 წელი. 17 სექტემბერი : პოლონეთის მეფე ლუი I-მა გასცა კოშიცის პრივილეი. მთავარი სტატია: კატეგორია:დაბადებული 1374. 18 თებერვალი : იადვიგა — პოლონეთის მმართველი (გ. 1399) მთავარი სტატია: კატეგორია:გარდაცვლილი 1374. 18 ივლისი : ფრანჩესკო პეტრარკა — იტალიელი პოეტი (დ. 1304) ელენა ბულგარელი — სერბეთის დედოფალი მაგნუს II ერიქსონი — შვედეთის მეფე (დ. 1316)
ხავიერ პერეს დე კუელიარი

ხავიერ პერეს დე კუელიარ ი დე ლა გუერა (ესპ. Javier Pérez de Cuéllar y de la Guerra; დ. 19 იანვარი, 1920, ლიმა, პერუ — გ. 4 მარტი, 2020, ლიმა, პერუ) — პერუელი დიპლომატი. გაეროს მე-5 გენერალური მდივანი (1982-1991). დიპლომატიურ სამსახურშია 1944 წლიდან. მუშაობდა პერუს საელჩოებში: საფრანგეთში, დიდ ბრიტანეთში, ბოლივიაში და ბრაზილიაში. 1964 წლიდან პერუს ელჩია შვეიცარიაში, 1969–1971 წლებში. ელჩად მუშაობს სსრკ-ში და პოლონეთში, ხოლო 1977–1979 წელს ვენესუელაში. გარდა ამისა, 1971–1982 წლებში ხელმძღვანელობდა პერუს დელეგაციას გაეროში. 1981 წელს 16-ტურიანი ხმის მიცემის შედეგად აირჩიეს გაეროს გენერალურ მდივნად, მოვალეობის შესრულებას შეუდგა 1982 წლის 1 იანვარს. თანამდებობაზე დარჩა ორი ვადით. 1995 წელს მონაწილეობდა პერუს საპრეზიდენტო არჩევნებში მიიღო ხმების დაახლოებით 22 % და დამარცხდა ალბერტო ფუხიმორისთან. 2000–2001 წლებში იყო პერუს პრემიერ-მინისტრი. ხავიერ პერეს დე კუელიარი — გაეროს მეხუთე გენერალური მდივანი
ალპური ვარდი

ალპური ვარდი (ლათ. Rhododendron ferrugineum) — მარადმწვანე ბუჩქნარი, რომელიც იზრდება ტყის საზღვრის ზევით, ალპებში, პირენეებში, იურისა და ჩრდილოეთ აპენინის მჟავა ნიადაგებზე. მცენარის სიმაღლეა 1 მ. აქვს მოვარდისფრო-მოწითალო ფერის ზანზალაკისებრი ყვავილები. ზომიერად ტოქსიკურია. Rhododendron ferrugineum დაარქივებული 2015-12-22 საიტზე Wayback Machine. (გერმანული)
შქერი

შქერი (ლათ. Rhododendron ponticum) — მარადმწვანე მაღალი, ზოგჯერ ნახევრად გართხმული ბუჩქი მანანასებრთა ოჯახისა. სიმაღლე 3-4 მ. ტყავისებრი მოგრძო ლანცეტა ფოთლები და საკმაოდ ლამაზი მოიისფრო მეწამული ყვავილები აქვს. ყვავილობს მაის-ივნისში, ზოგჯერ, თუ თბილი შემოდგომაა, მერედ აყვავდება ხოლმე ოქტომბერშიც. უმთავრესად გავრცელებულია დასავლეთ საქართველოში — კოლხეთში. მესამეული ფლორის რელიქტია. იზრდება ქვეტყედ, ზღვის დონიდან 1800 მ-მდე, ფოთლოვან ტყეებში; ხშირად ქმნის თავისებურ ფორმაციას — შქერიანს. მცენარის ყველა ნაწილი შხამიანია. ფოთოლი შეიცავს მთრიმლავ ნივთიერებებს. მერქანს სახარატო საქმეში იყენებენ. დეკორატიული მცენარეა. დავლიანიძე მ., ქართული საბჭოთა ენციკლოპედია, ტ. 11, თბ., 1987. — გვ. 61.
ტყიბულის მუნიციპალიტეტის გერბი

ტყიბულის მუნიციპალიტეტის გერბი — ტყიბულის მუნიციპალიტეტის სიმბოლო დროშასთან. მიღებულია და დამტკიცებულია ტყიბულის მუნიციპალიტეტის მიერ, 2012 წლის 11 ივნისის №12 დადგენილებით. გერბის ფარი ირიბად არის სამ ნაწილად გაყოფილი: ცენტრში — ზურმუხტოვანი ველი, ზემოთ — ოქროს და ქვევით — სევადი ველი. გერბის ფარის ზურმუხტოვან ველზე ოქროს გელათის სიმბოლოა მოთავსებული, რომლის ცენტრში ჯვარია გამოსახული. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით. ფარს ქვემოთ მოთავსებულია გერბის დევიზის ვერცხლ-ზურმუხტოვანი ბაფთა, რომლის ვერცხლის ველზე შავით ჩაწერილია გერბის დევიზი — „ტყიბული“. ტყიბულის მუნიციპალიტეტის დროშა და გერბი[მკვდარი ბმული]
1375

ვიკისაწყობში არის გვერდი თემაზე: 1375 1375 (ათას სამას სამოცდათხუთმეტი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის XIV საუკუნის მე-8 დეკადის მე-5 წელი. მამლუქებმა კილიკიის სომხეთის დედაქალაქი აიღეს და უკანასკნელი მეფე ლევონ V დაატყვევეს. მთავარი სტატია: კატეგორია:დაბადებული 1375. იანუსი — კვიპროსის მეფე (გ. 1432) მთავარი სტატია: კატეგორია:გარდაცვლილი 1375. 24 ოქტომბერი : ვალდიმირ IV — დანიის მეფე ჯოვანი ბოკაჩო — იტალიელი მწერალი (დ. 1313)
ტყიბულის მუნიციპალიტეტის დროშა

ტყიბულის მუნიციპალიტეტის დროშა — ტყიბულის მუნიციპალიტეტის სიმბოლო გერბთან ერთად. მიღებულია მუნიციპალიტეტის საკრებულოს მიერ. 2012 წლის 11 ივნისს. დროშა ირიბად არის სამ ნაწილად გაყოფილი: ცენტრში — ზურმუხტოვანი ველი, ზემოთ — ოქროს და ქვევით — სევადი ველი. ზურმუხტოვან ველზე ოქროს გელათის სიმბოლოა მოთავსებული, რომლის ცენტრში ჯვარია გამოსახული. დროშის პროპორციაა 2:3 ტყიბულის მუნიციპალიტეტის დროშა და გერბი[მკვდარი ბმული] ↑ ტყიბულის მუნიციპალიტეტის საკრებულოს დადგენილება №12 2012 წლის 11 ივნისი. დაარქივებულია ორიგინალიდან — 2021-09-23. ციტირების თარიღი: 2012-06-29.